《和子瞻画鱼歌》
宋代·苏辙

潜鱼在渊安可及，垂饵投竿易如拾。
横江设网虽不仁，一瞬未移收百十。
画鱼何者漫区区，终日辛勤手拮据。
已嫌长网不能遍，肯信一竿良有余。
鲲鲵骇散蛟龙泣，获少惊多亦何益。
愿従网罟登君庖，碎首屠鳞非所惜。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。